

ที่ มท ๐๘16.3/ว กรมส่งเสริมการปกครองท้องถิ่น

ถนนนครราชสีมา กทม. ๑๐๓๐๐

พฤศจิกายน ๒๕61

เรื่อง แนวทางการให้บริการข้อสอบมาตรฐานในการสอบปลายปีของผู้เรียน

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือสำนักงานคณะกรรมการการศึกษาขั้นพื้นฐาน ด่วนที่สุด ที่ ศธ 04004/ว 1302   
ลงวันที่ 6 พฤศจิกายน 2561 จำนวน 1 ฉบับ

ด้วยกรมส่งเสริมการปกครองท้องถิ่น ได้รับแจ้งสำนักงานคณะกรรมการการศึกษาขั้นพื้นฐาน  
ว่าได้มีประกาศสำนักงานคณะกรรมการการศึกษาขั้นพื้นฐาน เรื่อง แนวทางการใช้ข้อสอบในการสอบปลายปีของผู้เรียน ลงวันที่ 18 ตุลาคม 2561 ดังนั้น ข้อสอบมาตรฐานกลางจึงเปลี่ยนเป็นข้อสอบในการสอบปลายปีของนักเรียนที่พัฒนาโดยสำนักงานคณะกรรมการการศึกษาขั้นพื้นฐาน มีวัตถุประสงค์เพื่อประเมินคุณภาพผู้เรียนตามหลักสูตรแกนกลางการศึกษาขั้นพื้นฐาน พุทธศักราช 2551 และใช้ประเมินนักเรียนทุกคน ทุกโรงเรียน และทุกสังกัด โดยให้สถานศึกษาเป็นผู้กำหนดสัดส่วนในการใช้ข้อสอบมาตรฐานเองตามความเหมาะสม สำหรับในปีการศึกษา 2561 สำนักงานคณะกรรมการการศึกษาขั้นพื้นฐาน ให้บริการข้อสอบมาตรฐานในการ  
สอบปลายปี ในระดับชั้น ป.2, ป.4, ป.5, ม.1 และ ม.2 ใน 4 กลุ่มสาระการเรียนรู้ คือ ภาษาไทย คณิตศาสตร์ วิทยาศาสตร์ และภาษาต่างประเทศ (ภาษาอังกฤษ) โดยมีการสำรวจการเลือกใช้ข้อสอบในการสอบปลายปีของสถานศึกษาตามแนวทางการเลือกใช้ในประกาศสำนักงานคณะกรรมการการศึกษาขั้นพื้นฐานข้างต้น  
ที่กำหนดไว้ 3 แนวทาง คือ 1. ข้อสอบของสถานศึกษาเอง 2. ข้อสอบของสถานศึกษาอื่น และ 3 ข้อสอบที่พัฒนาโดยสำนักงานคณะกรรมการการศึกษาขั้นพื้นฐาน หรือสำนักงานเขตพื้นที่การศึกษา เพื่อนำไปเป็นข้อมูลในการให้บริการและจัดสรรงบประมาณต่อไป

เพื่อให้การดำเนินการประเมินด้วยข้อสอบปลายปี ปีการศึกษา 2561 ของสถานศึกษาในสังกัดองค์กรปกครองส่วนท้องถิ่น เป็นไปด้วยความเรียบร้อยและบรรลุวัตถุประสงค์ จึงขอความร่วมมือจังหวัดแจ้งองค์กรปกครองส่วนท้องถิ่น ให้แจ้งสถานศึกษาที่จัดการศึกษาในระดับชั้น ป.2, ป.4, ป.5, ม.1 และ ม.2 กรอกข้อมูล  
ในแบบสำรวจข้อมูลเพื่อการดำเนินการประเมินด้วยข้อสอบปลายปี ปีการศึกษา 2561 ส่งให้สำนักงานเขตพื้นที่การศึกษาที่อยู่ใกล้ หรือที่เคยประสานงานกับสถานศึกษาก่อนวันที่ 15 ธันวาคม 2561

จึงเรียนมาเพื่อโปรดพิจารณาดำเนินการในส่วนที่เกี่ยวข้องต่อไป

ขอแสดงความนับถือ

อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

รอง อสถ...................................

ผอ.กศ.......................................

ผอ.กง.สศ..................................

หน.ฝ.กศ....................................

จนท...........................................

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-๙๐๐๐ ต่อ ๕๓๑๓

โทรสาร ๐-๒๒๔๑-๙๐๒๑-๓ ต่อ 218

ผู้ประสานงาน : นางสาวเอมอร เสือจร โทร. 091-0091321